SET บ่ายไหลต่อ 10 จุด กังวล “จีน” ล็อกดาวน์
SET บ่ายร่วงกว่า 10 จุด ตลาดยังถูกกดดันจำนวนผู้ติดเชื้อในจีนเพิ่มขึ้นต่อเนื่องทะลุ 2 หมื่นรายต่อวันไปแล้ว ทำให้ตลาดกังวลว่าจีนอาจจะกลับมาล็อกดาวน์บางเมืองอีกครั้ง รวมถึงหลังเงินบาทอ่อนค่าลง กดดันแรงขายทำกำไรระยะสั้นของนักลงทุนต่างชาติ 
SET บ่ายร่วงกว่า 10 จุด ตลาดยังถูกกดดันจำนวนผู้ติดเชื้อในจีนเพิ่มขึ้นต่อเนื่องทะลุ 2 หมื่นรายต่อวันไปแล้ว ทำให้ตลาดกังวลว่าจีนอาจจะกลับมาล็อกดาวน์บางเมืองอีกครั้ง รวมถึงหลังเงินบาทอ่อนค่าลง กดดันแรงขายทำกำไรระยะสั้นของนักลงทุนต่างชาติ
16 พ.ย. 2565

ตลาดหุ้นไทยต้นภาคบ่ายร่วงกว่า 10 จุด กดดันแรงขายทำกำไรระยะสั้นของนักลงทุนต่างประเทศ เมื่อเวลา 14:53 น.ดัชนี SET มาอยู่ที่ 1,619.01 จุด ลดลง 10.37 จุด (-0.64%) ล่าสุด
บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด แนวโน้มตลาดภาคบ่าย มีโอกาสฟื้นตัวหลังตลาดหุ้นในเอเชียเริ่มคลายความกังวลประเด็นรัสเซียยิงขีปนาวุธไปตกที่โปแลนด์ หลังประธานาธิบดี โจไบเดน ออกมา เปิดเผยว่า คาดว่าขีปนากวุธที่ตกที่โปแลนด์ไม่น่าจะมาจากรัสเซีย
อย่างไรก็ตามตลาดยังถูกกดดันจากการที่จำนวนผู้ติดเชื้อในจีนเพิ่มขึ้นต่อเนื่องทะลุ 2 หมื่นรายต่อวันไปแล้ว ทำให้ตลาดกังวลว่าจีนอาจจะกลับมาล็อกดาวน์บางเมืองอีกครั้ง
นอกจากนั้นค่าเงินบาทเช้านี้ที่กลับมาอ่อนค่าลงเป็นวันแรกในรอบ 7 วันก็อาจกดดันแรงขายทำกำไรระยะสั้นของนักลงทุนต่างประเทศได้ ในช่วงที่เหลือของสัปดาห์ให้จับตาแนวรับที่สำคัญที่ระดับ 1613 จุด หากไม่หลุดลงไปก็มีโอกาสฟื้นตัวกลับไปทดสอบแนวต้านสำคัญที่ 1635 จุดได้ กลยุทธ์บ่าย ยังคงแนะนำ trading buy ระยะสั้นไปก่อน โดยมีแนวรับที่ 1618-1613 จุด แนวต้านที่ 1625-1630 จุด